הרעלת ויטמינים

הרעלת ויטמינים היא מצב של עודף ויטמינים בגוף הגורם להופעת סימפטומים של הרעלה.

הרעלת ויטמינים נפוצה בעיקר בוויטמינים מסיסי שומן, משום שהגוף מתקשה להיפטר מעודפיהם.
בדרך כלל, עודף ויטמינים נובע מצריכת יתר של תוספי תזונה ולא ממקורות תזונתיים.

רקע פיזיולוגי
ויטמינים מתחלקים לשתי קבוצות:
ויטמינים מסיסי שומן: קבוצה זו כוללת את הוויטמינים ויטמין A, D, E, ו-K. ויטמינים אלו נאגרים בגוף בצורת שומן. משום שהם הידרופוביים, הגוף מתקשה להיפטר מהם דרך הפרשת זעה או שתן, ולפיכך מצב של אגירת יתר נפוץ בעיקר בקבוצה זו.
ויטמינים מסיסי מים: קבוצה זו כוללת את הוויטמינים B ו-C ויטמינים אלו מסיסי מים, לפיכך הגוף נפטר מהם בקלות דרך הפרשת זעה ושתן. מצב של אגירת יתר נדיר הרבה יותר בקבוצה זו.

הרעלת ויטמינים מתרחשת בדרך כלל עקב נטילת יתר של תוספי מזון, ולא מתזונה רגילה. לעיתים תתרחש הרעלת ויטמינים עקב צריכת יתר של מוצרים בעלי תוספים מלאכותיים של ויטמינים.

הרעלת ויטמינים מסיסי שומן
כאמור, הגוף מתקשה להיפטר מוויטמינים מסיסי שומן עקב היותם הידרופוביים, דבר המונע ממנו להפרישם דרך השתן או הזיעה. לפיכך, הרעלה זו היא הנפוצה ביותר.

הרעלות נפוצות

הרעלת ויטמינים מסיסי מים
הרעלה זו נדירה ביותר. משום היותם מסיסי מים, הגוף נפטר בקלות מוויטמינים מסיסי מים דרך השתן והזיעה.

לקריאה נוספת

קישורים חיצוניים

הרעלת ויטמינים באתר Patient 

שמנות והזנות יתר
ויטמינים
הרעלה